CELEX: 32019D2245
Language: mt
Date: 2019-12-19 00:00:00
Title: Deċiżjoni tal-Kunsill (UE) 2019/2245 tad-19 ta’ Diċembru 2019 dwar il-pożizzjoni li għandha tittieħed f’isem l-Unjoni Ewropea fil-Kumitat ta’ Assoċjazzjoni fil-konfigurazzjoni tal-Kummerċ stabbilit mill-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra, fir-rigward tal-aġġornament tal-Anness XV (It-tneħħija ta’ dazji doganali) għall-Ftehim

30.12.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 336/283
               
            
         DEĊIŻJONI TAL-KUNSILL (UE) 2019/2245
         tad-19 ta’ Diċembru 2019
         dwar il-pożizzjoni li għandha tittieħed f’isem l-Unjoni Ewropea fil-Kumitat ta’ Assoċjazzjoni fil-konfigurazzjoni tal-Kummerċ stabbilit mill-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra, fir-rigward tal-aġġornament tal-Anness XV (It-tneħħija ta’ dazji doganali) għall-Ftehim
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4) flimkien mal-Artikolu 218(9) tiegħu,
         Wara li kkunsidra l-proposta mill-Kummissjoni Ewropea,
         Billi:
         
                     (1)
                  
                  
                     Il-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom minn naħa, u r-Repubblika tal-Moldova, min-naħa l-oħra (1) (“il-Ftehim”) ġie konkluż, f’isem l-Unjoni, fit-23 ta’ Mejju 2016 f’konformità mad-Deċiżjoni tal-Kunsill (UE) 2016/839 (2) u daħal fis-seħħ fl-1 ta’ Lulju 2016.
                  
               
                     (2)
                  
                  
                     F’konformità mal-Artikolu 438(3) tal-Ftehim, il-Kumitat ta’ Assoċjazzjoni fil-konfigurazzjoni tal-Kummerċ, kif imsemmi fl-Artikolu 438(4) tal-Ftehim, għandu s-setgħa li jadotta deċiżjonijiet f’oqsma li fihom il-Kunsill ta’ Assoċjazzjoni stabbilit permezz tal-Artikolu 434 tal-Ftehim ikun iddelegalu setgħat. Fis-16 ta’ Diċembru 2014 il-Kunsill ta’ Assoċjazzjoni, permezz tad-Deċiżjoni Nru 3/2014 (3), iddelega lill-Kumitat ta’ Assoċjazzjoni fil-konfigurazzjoni tal-Kummerċ is-setgħa li jaġġorna jew jemenda ċerti Annessi għall-Ftehim relatati mal-kummerċ.
                  
               
                     (3)
                  
                  
                     Wara konsultazzjonijiet, l-Unjoni u r-Repubblika tal-Moldova qablu, fuq bażi reċiproka, f’konformità mal-Artikolu 147 tal-Ftehim, li jżidu l-volum ta’ xi prodotti soġġetti għal kwoti tariffarji annwali mingħajr dazju.
                  
               
                     (4)
                  
                  
                     L-Unjoni aċċettat li żżid il-volum tal-kwoti tariffarji (“TRQs”) għal prodotti li joriġinaw fir-Repubblika tal-Moldova fil-każ tal-għeneb tal-mejda u l-għajnbaqar, u biex tintroduċi TRQ ġdida għaċ-ċiras. Ir-Repubblika tal-Moldova qablet li żżid gradwalment il-volum tat-TRQs għall-prodotti li joriġinaw fl-Unjoni fil-każ tal-prodotti li ġejjin inklużi fl-iskeda ta’ konċessjonijiet (ir-Repubblika tal-Moldova) stabbilita fl-Anness XV-D għall-Ftehim: il-majjal (TRQ 1), it-tjur (TRQ 2), il-prodotti tal-ħalib (TRQ 3) u z-zokkor (TRQ 5).
                  
               
                     (5)
                  
                  
                     Ir-Repubblika tal-Moldova talbet lill-Unjoni biex temenda l-Anness XV-C għall-Ftehim sabiex jiżdied il-volum ta’ importazzjonijiet tal-qamħ (dqiq u gerbub), xgħir (dqiq u gerbub), qamħirrum (dqiq u gerbub) u ċereali pproċessati biex jiskatta l-mekkaniżmu kontra ċ-ċirkomvenzjoni msemmi fl-Artikolu 148 tal-Ftehim.
                  
               
                     (6)
                  
                  
                     Il-Kumitat ta’ Assoċjazzjoni fil-konfigurazzjoni tal-Kummerċ għandu jadotta deċiżjoni li taġġorna l-Anness XV għall-Ftehim. Dik id-deċiżjoni hija vinkolanti għall-Unjoni.
                  
               
                     (7)
                  
                  
                     Huwa xieraq li tiġi stabbilita l-pożizzjoni li għandha tittieħed f’isem l-Unjoni fil-Kumitat ta’ Assoċjazzjoni fil-konfigurazzjoni tal-Kummerċ fir-rigward tal-aġġornament tal-Anness XV għall-Ftehim.
                  
               
                     (8)
                  
                  
                     Il-pożizzjoni tal-Unjoni fil-Kumitat ta’ Assoċjazzjoni fil-konfigurazzjoni tal-Kummerċ għalhekk jenħtieġ li tkun ibbażata fuq l-abbozz ta’ Deċiżjoni mehmuża,
                  
               ADOTTA DIN ID-DEĊIŻJONI:
         
            Artikolu 1
            Il-pożizzjoni li għandha tittieħed f’isem l-Unjoni fil-Kumitat ta’ Assoċjazzjoni fil-konfigurazzjoni tal-Kummerċ, kif imsemmi fl-Artikolu 438(4) tal-Ftehim, fir-rigward tal-aġġornament tal-Anness XV għall-Ftehim għandha tkun ibbażata fuq l-abbozz ta’ deċiżjoni tal-Kumitat ta’ Assoċjazzjoni bejn l-UE u r-Repubblika tal-Moldova dwar l-aġġronament tal-Anness XV (It-tneħħija ta’ dazji doganali) għall-Ftehim mehmuż ma’ din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, id-19 ta’ Diċembru 2019.
            
               
                  Għall-Kunsill
               
               
                  Il-President
               
               K. MIKKONEN
            
         
         
            (1)  ĠU L 260, 30.8.2014, p. 4.
         
            (2)  Id-Deċiżjoni tal-Kunsill (UE) 2016/839 tat-23 ta’ Mejju 2016 dwar il-konklużjoni, f’isem l-Unjoni Ewropea, tal-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Moldova, min-naħa l-oħra (ĠU L 141, 28.5.2016, p. 28).
         
            (3)  Id-Deċiżjoni Nru 3/2014 tal-Kunsill ta’ Assoċjazzjoni bejn l-UE u r-Repubblika tal-Moldova tas-16 ta’ Diċembru 2014 dwar id-delega ta’ ċerti setgħat mill-Kunsill ta’ Assoċjazzjoni lill-Kumitat ta’ Assoċjazzjoni fil-konfigurazzjoni tal-Kummerċ [2015/673] (ĠU L 110, 29.4.2015, p. 40).
      
      
         
            
               ABBOZZ
            
            DEĊIŻJONI Nru ../… TAL-KUMITAT TA' ASSOĊJAZZJONI BEJN L-UE U R-REPUBBLIKA TAL-MOLDOVA FIL-KONFIGURAZZJONI TAL-KUMMERĊ
            ta’...
            dwar l-aġġronament tal-Anness XV (It-tneħħija ta’ dazji doganali) għall-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra
            IL-KUMITAT TA' ASSOĊJAZZJONI FIL-KONFIGURAZZJONI TAL-KUMMERĊ,
            Wara li kkunsidra l-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra, iffirmat fi Brussell fis-27 ta’ Ġunju 2014, u b’mod partikolari l-Artikolu 147(4) u (5), l-Artikolu 148(5) u l-Artikolu 438(3) tiegħu,
            Billi:
            
                        (1)
                     
                     
                        Il-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra (“il-Ftehim”) daħal fis-seħħ fl-1 ta’ Lulju 2016.
                     
                  
                        (2)
                     
                     
                        Wara li saru konsultazzjonijiet, l-UE u r-Repubblika tal-Moldova qablu, fuq bażi reċiproka, f’konformità mal-Artikolu 147 tal-Ftehim, li jżidu l-volum ta’ xi prodotti soġġetti għal kwoti tariffarji annwali mingħajr dazju.
                     
                  
                        (3)
                     
                     
                        L-UE qablet li żżid il-volum tal-kwoti tariffarji (“TRQs”) għal prodotti li joriġinaw fir-Repubblika tal-Moldova fejn jidħlu l-għeneb tal-mejda u l-għajnbaqar, u li tintroduċi TRQ ġdida għaċ-ċiras. Ir-Repubblika tal-Moldova aċċettat li żżid gradwalment il-volum ta’ TRQs għall-prodotti li joriġinaw fl-UE fil-każ tal-prodotti li ġejjin inklużi fl-iskeda ta’ konċessjonijiet (ir-Repubblika tal-Moldova) stabbilita fl-Anness XV-D għall-Ftehim: il-majjal (TRQ 1), it-tjur (TRQ 2), il-prodotti tal-ħalib (TRQ 3) u z-zokkor (TRQ 5).
                     
                  
                        (4)
                     
                     
                        Wara talba li saret mir-Repubblika tal-Moldova f’konformità mal-Artikolu 148 tal-Ftehim, l-Unjoni aċċettat li żżid il-volum ta’ skattar fil-każ tal-qamħ (dqiq u gerbub), xgħir (dqiq u gerbub), qamħirrum (dqiq u gerbub) u ċereali pproċessati.
                     
                  
                        (5)
                     
                     
                        Fis-16 ta’ Diċembru 2014 il-Kunsill ta’ Assoċjazzjoni, permezz tad-Deċiżjoni Nru 3/2014, iddelega lill-Kumitat ta’ Assoċjazzjoni fil-konfigurazzjoni tal-Kummerċ, kif imsemmi fl-Artikolu 438(4) tal-Ftehim, is-setgħa tiegħu li jaġġorna jew jemenda ċerti Annessi għall-Ftehim relatati mal-kummerċ.
                     
                  ADOTTA DIN ID-DEĊIŻJONI:
            
               Artikolu 1
               L-Anness XV għall-Ftehim huwa emendat kif ġej:
               
                           (1)
                        
                        
                           l-Anness XV-A huwa sostitwit bit-test li jinsab fl-Anness għal din id-Deċiżjoni.
                        
                     
                           (2)
                        
                        
                           fl-Anness XV-B, fil-lista ta’ prodotti soġġetti għal prezz ta’ dħul, l-entrata bil-kodiċi NM 2012 0809 29 00 u d-deskrizzjoni tal-prodott “Ċirasa (minbarra ċirasa qarsa), friska” hija mħassra.
                        
                     
                           (3)
                        
                        
                           fl-Anness XV-C, il-volumi ta’ skattar għall-kategoriji ta’ prodotti li ġejjin għandhom jiġu emendati kif ġej:
                           
                                       (a)
                                    
                                    
                                       għall-kategorija tal-prodott 6 ("Qamħ, dqiq u gerbub"), fil-kolonna bit-titolu “Volum ta’ skattar (f’tunnellati)”, l-ammont “75 000” jiġi sostitwit bl-ammont “150 000”;
                                    
                                 
                                       (b)
                                    
                                    
                                       għall-kategorija tal-prodott 7 ("Barli, dqiq u gerbub"), fil-kolonna bit-titolu “Volum ta’ skattatur (f’tunnellati)”, l-ammont “70 000” jiġi sostitwit bl-ammont “100 000”;
                                    
                                 
                                       (c)
                                    
                                    
                                       għall-kategorija tal-prodott 8 ("Qamħirrum, dqiq u gerbub"), fil-kolonna bit-titolu “Volum ta’ skattar (f’tunnellati)”, l-ammont “130 000” jiġi sostitwit bl-ammont “250 000”; u
                                    
                                 
                                       (d)
                                    
                                    
                                       għall-kategorija tal-prodott 10 ("Ċereali pproċessati"), fil-kolonna bit-titolu “Volum ta’ skattar (f’tunnellati)”, l-ammont “2 500” jiġi sostitwit bl-ammont “5 000”.
                                    
                                 
                     
                           (4)
                        
                        
                           fl-Anness XV-D, l-iskeda ta’ konċessjonijiet (ir-Repubblika tal-Moldova), ir-raba’ kolonna bit-titolu “Kategorija” tiġi emendata kif ġej:
                           
                                       (a)
                                    
                                    
                                       ir-referenzi kollha għal “TRQ 1 (4 000 t)” jiġu sostitwiti b’ “TRQ 1 (4 500 t; għas-sena 2021: 5 000 t; u mis-sena 2022: 5 500 t)”;
                                    
                                 
                                       (b)
                                    
                                    
                                       ir-referenzi kollha għal “TRQ 2 (4 000 t)” jiġu sostitwiti b’ “TRQ 2 (5 000 t; għas-sena 2021: 5 500 t; u mis-sena 2022: 6 000 t)”;
                                    
                                 
                                       (c)
                                    
                                    
                                       ir-referenzi kollha għal “TRQ 3 (1 000 t)” jiġu sostitwiti b’ “TRQ 3 (1 500 t; u mis-sena 2021: 2 000 t)”;
                                    
                                 
                                       (d)
                                    
                                    
                                       ir-referenzi kollha għal “TRQ 5 (5 400 t)” jiġu sostitwiti b’ “TRQ 5 (7 000 t; għas-sena 2021: 8 000 t; u mis-sena 2022: 9 000 t)”.
                                    
                                 
                     
            
               Artikolu 2
               Din id-Deċiżjoni għandha tidħol fis-seħħ fid-data tal-adozzjoni tagħha.
            
            
               Magħmul fi..., ....
               
                  
                     Għall-Kumitat ta’ Assoċjazzjoni
                  
                  
                     fil-konfigurazzjoni tal-Kummerċ
                  
                  
                     Il-President
                  
               
            
         
      
      
         
            ANNESS
            
               
                  
                     ‘ANNESS XV-A
                     PRODOTTI SoĠĠETTI GĦAL KWOTI ANNWALI TA' KWOTI TARIFFARJI MINGĦAJR DAZJU (L-UNJONI)
                     
                                 Ordni Nru
                              
                              
                                 Kodiċi NM 2012
                              
                              
                                 Deskrizzjoni tal-Prodott
                              
                              
                                 Volum (tunnellati)
                              
                              
                                 Rata ta’ dazju
                              
                           
                                 1
                              
                              
                                 0702 00 00 
                              
                              
                                 Tadam, frisk jew imkessaħ
                              
                              
                                 2 000 
                              
                              
                                 b’xejn
                              
                           
                                 2
                              
                              
                                 0703 20 00 
                              
                              
                                 Tewm, frisk jew imkessaħ
                              
                              
                                 220
                              
                              
                                 b’xejn
                              
                           
                                 3
                              
                              
                                 0806 10 10 
                              
                              
                                 Għeneb tal-mejda, frisk
                              
                              
                                 20 000 
                              
                              
                                 b’xejn
                              
                           
                                 4
                              
                              
                                 0808 10 80 
                              
                              
                                 Tuffieħ, frisk (ħlief it-tuffieħ tas-sidru, fi kwantità, mis-16 ta’ Settembru sal-15 ta’ Diċembru)
                              
                              
                                 40 000 
                              
                              
                                 b’xejn
                              
                           
                                 5
                              
                              
                                 0809 29 00 
                              
                              
                                 Ċirasa (imbarra ċ-ċirasa qarsa), friska
                              
                              
                                 1 500 
                              
                              
                                 b’xejn
                              
                           
                                 6
                              
                              
                                 0809 40 05 
                              
                              
                                 Għanbaqar, frisk
                              
                              
                                 15 000 
                              
                              
                                 b’xejn
                              
                           
                                 7
                              
                              
                                 2009 61 10 
                              
                              
                                 Meraq tal-għeneb, inkluż għeneb magħsur qabel jeħmer, mhux iffermentat, b’valur Brix <= 30 f’temperatura ta’ 20 °C, b’valur ta’ > EUR 18 għal kull 100 kg, kemm jekk fih zokkor jew materjal ieħor li jagħti togħma ħelwa kif ukoll jekk le (ħlief jekk fih l-ispirtu)
                              
                              
                                 500
                              
                              
                                 b’xejn’
                              
                           
                                 2009 69 19 
                              
                              
                                 Meraq tal-għeneb, inkluż għeneb magħsur qabel jeħmer, mhux iffermentat, b’valur Brix > 67 f’temperatura ta’ 20 °C, b’valur ta’ > EUR 22 għal kull 100 kg, kemm jekk fih zokkor jew materjal ieħor li jagħti togħma ħelwa kif ukoll jekk le (ħlief jekk fih l-ispirtu)
                              
                           
                                 2009 69 51 
                              
                              
                                 Meraq tal-għeneb, inkluż għeneb magħsur qabel jeħmer, mhux iffermentat, b’valur Brix > 30 iżda <= 67 f’temperatura ta’ 20 °C, b’valur ta’ > EUR 18 għal kull 100 kg, kemm jekk fih zokkor jew materjal ieħor li jagħti togħma ħelwa kif ukoll jekk le (ħlief jekk fih l-ispirtu)
                              
                           
                                 2009 69 59 
                              
                              
                                 Meraq tal-għeneb, inkluż għeneb magħsur qabel jeħmer, mhux iffermentat, b’valur > 30 iżda <= 67 f’temperatura ta’ 20 °C, b’valur ta’ > EUR 18 għal kull 100 kg, kemm jekk fih zokkor jew materjal ieħor li jagħti togħma ħelwa kif ukoll jekk le (ħlief jekk ikkonċentrat jew fih l-ispirtu)